बता दें कि भोला यादव राजद प्रमुख लालू यादव परिवार के करीबी माने जाते हैं. भोला यादव ने कहा कि रावड़ी देवी तेज प्रताप के उस कथित बयान से दुखी हैं, जिसमें उन्होंने कहा है कि वह तब तक घर नहीं लौटेंगे जब तक उनके माता-पिता उनके फैसले पर सहमति नहीं जताएंगे. उन्होंने कहा, “ऐसी स्थिति में राबड़ी देवी छठ नहीं मनाएंगी.” उन्होंने स्वीकार किया कि परिवार तेज प्रताप को जल्द घर वापस आने के लिए समझाने की कोशिश करता रहा है, लेकिन कोई कामयाबी नहीं मिली है. राजद के नेताओं ने बताया कि तेज प्रताप कुछ दिन पहले वाराणसी की यात्रा करने के बाद हरिद्वार में पड़ाव डाले हुए थे.